**Занятак № 8**

**Тэма:** “ Змяненне прыметніка па склонах”

***Мэты:*** *Сістэматызаваць і падагульніць веды і ўменні вучняў па тэме. Удасканальваць уменне вылучаць са сказаў словазлучэнні, у склад якіх уваходзіць прыметнік.*

**Задачы:**

азнаямленне вучняў са склонавымі пытаннямі; фарміраванне ўяўленняў аб адрозненні канчаткаў прыметнікаў мужчынскага, ніякага і жаночага роду ў назоўным і вінавальным склонах адзіночнага ліку; вопыту работы з табліцамі скланення прыметнікаў; адпрацоўваць уменні знаходзіць словазлучэнні “прыметнік +назоўнік” і вызначаць склон прыметніка, вылучаць галоўныя члены сказа; пашыраць слоўнікавы запас вучняў.

**Змест занятка :**

1. **Актуалізацыя ведаў**

|  |
| --- |
| Прыметнік мае той самы лік, што і назоўнік, з якім прыметнік звязаны: *цікав+ ая нов+ ая кніга* —адзіночны лік,  *Цікав+ ыя нов+ ыя кнігі* — множны лік.  Прыметнікі ў назоўным склоне множнага ліку маюць канчаткі ***-ыя***, ***-ія***. |

**Заданне 1.** Выпішыце прыметнікі.

*Цікавыя, чытачы, марозны, звонкі, вечар, маленькія, бяруць, бібліятэка, бібліятэчны,скрыпучы, мяккі, снег, казачны, казка, казаць, воблака, воблачны, ісці, беларускія.*

**Заданне 2.** На дошцы малюнкі жывёл. Трэба вызначыць род і лік прыметніка.

* *Шустрая, вясёлая, спрытная ….. (вавёрка)*
* *Няўклюжы, буры, касалапы … (мядзведзь)*
* *Шэры, злосны, галодны … (воўк)*

**Заданне 3.** Дапасаваць прыметнік да назоўніка. Прыметнікі страцілі канчаткі давайце ім дапаможам.

*Высок… сасна, ніз… куст, смел… ўчынак, Алесь вядом… запявала, Кацярына кругл… сірата,адважн… баец, далёк… край, неспакойн… возера, шырок.. рака, спел… арэхі, кісл… квас, лясн…паляна.*

**Заданне 4.** Прачытайце. Пастаўце назоўнікі разам з прыметнікамі ў множным ліку. Запішыце, абазначце канчаткі прыметнікаў.

*Зялѐны* ***луг****, звонкі* ***голас****, ласіны* ***след****, тонкі* ***лѐд****, салодкі* ***мѐд****, яблыневы* ***сад****, вялікі* ***гарбуз****, жытнѐвы* ***колас****, белы* ***лебедзь****, беларускі* ***герб****.*

**Заданне 5.** Абазначце ў словах корань.

*Лясны, падводны, лётны,шкляны, цагляны, шаўковы.*

1. **Новы матэрыял.**

Сёння на занятку ў нас пойдзе размова пра змяненне прыметніка ў адзіночным ліку па склонах: будзем вучыцца вызначаць склон прыметніка. А для гэтага нам трэба быць вельмі ўважлівымі пры рабоце з табліцамі.

**Скланенне прыметнікаў у адзіночным ліку**

***Мужчынскі род***

|  |  |  |  |
| --- | --- | --- | --- |
| Н. я к і?  Р. я к о г а?  Д. я к о м у?  В. я к і?  Т. я к і м?  М. у я к і м? | высок і  высок ага  высок аму  высок і  высок ім  у высок ім | прыгож ы  прыгож ага  прыгож аму  прыгож ы  прыгож ым  прыгож ым | дом  дома  дому  дом  домам  доме |

***Жаночы род***

|  |  |  |
| --- | --- | --- |
| Н. я к а я?  Р. я к о й?  Д. я к о й?  В. я к у ю?  Т. я к о й?  М. н а я к о й? | лясна ая  лясн ой  лясн ой  лясн ую  лясн ой  на лясн ой | ранн яя кветка  ранн яй кветкі  ранн яй кветцы  ранн юю кветку  ранн яй кветкай  ранн яй кветцы |

***Ніякі род***

|  |  |  |
| --- | --- | --- |
| Н. я к о е?  Р. я к о г а?  Д. я к о м у?  В. я к о е?  Т. я к і м?  М. а б я к і м? | жыв ое  жыв ога  жыв ому  жыв ое  жыв ым  аб жыв ым | шчыр ае слова  шчыр ага слова  шчыр аму слову  шчыр ае слова  шчыр ым словам  шчыр ым слове |

Каб вызначыць склон прыметніка, трэба вызначыць склон назоўніка, да якога гэты пры метнік адносіцца. **Напрыклад: *сябраваць***

***з новым адна класнікам* (Т. скл.).**

**Заданне 6.** Вызначце склон выдзеленых прыметнікаў у наступных сказах. Пры неабходнасці звяртайцеся да табліцы.

*Сухое паветра моцна настроена на водары ружовай асмолкі. Мядовы пах чырвонай канюшыны прываблівае пчол і матылькоў. А колькі кветак! Яны рознага колеру.Вось белыя з жоўтымі вочкамі рамонкі. А гэта сінія васількі.*

**Заданне 7.**Падкрэслі прыметнікі, якія найбольш падыходзяць па сэнсе.

*Мы ўвайшлі ў (густы, сасновы, рэдкі, змрочны, цёмны) лес. (Яркае, спякотнае, ласкавае, чырвонае) сонейка амаль не прабівалася праз галіны дрэў. (Свежае, сухое, вільготнае, чыстае) паветра пахла (прыемным, сасновым, густым) водарам.*